b'\n_START_ARTICLE_\nLa Paz (departman u Boliviji)\n_START_SECTION_\nZemljopis\n_START_PARAGRAPH_\nNajve\xc4\x87i dio departmana nalazi se na visoravni Altiplano. Ovom departmanu pripada i bolivijski dio jezera Titicaca, te Cordillera Real (6600 m). Sjeveroisto\xc4\x8dno od Kordiljera nalazi se Yungas koji predstavlja prijelaz iz visokog podru\xc4\x8dja Anda i nizinsko podru\xc4\x8dje Amazone. Jugozapadno od glavnog grada nalaze se ru\xc5\xa1evine grada Tiahuanaco.\n_START_SECTION_\nStanovni\xc5\xa1tvo\n_START_PARAGRAPH_\nBroj stanovnika je u zadnjih pola stolje\xc4\x87a narastao nekoliko puta, od 854.079 (1950.) preko 1.465.078 (1976.) i 1.900.786 (1992.) do 2.350.466 (2001).'